OzLabs/hebrew-wiki-articles huggingface dataset:
האקדמיה לאמנויות יפות (וינה)

האקדמיה לאמנויות יפות בווינה (בגרמנית: Die Akademie der bildenden Künste Wien) היא בבירת אוסטריה, וינה ואחת האקדמיות לאמנות הוותיקות באירופה.

== היסטוריה ==
האקדמיה לאמנויות יפות נוסדה על ידי הצייר והפסל פטר שטרודל , בשנת 1692 כמכללה פרטית לפי הדגם של האקדמיה של סן לוקא ברומא. ב-1725 שילב יאקוב ואן שופן את האקדמיה לציור של החצר הקיסרית עם האדריכלות. מ-1754 עד 1757 היה הצייר פאול טרוגר מנכ"ל האקדמיה. בשנת 1772 אוחדו לתוכה כל האקדמיות לשעבר של וינה לאמנות והאקדמיה קיבלה אז מעמד מכללה וב-1998 מעמד של אוניברסיטה, אך שמרה על שמה הקודם.

== מבנה ארגוני ==
באקדמיה לומדים כיום כ-900 סטודנטים, כמעט רבע מהם סטודנטים זרים. בספריית האקדמיה כ-110,000 כרכים וכ-150,000 רישומים והדפסים. האוסף הוא אחד הגדולים באוסטריה, והוא משמש למטרות אקדמיות, אם כי חלק מהספרייה פתוח גם לקהל הרחב.
האקדמיה מחולקת למכונים הבאים:
* המכון לאמנויות יפות
* המכון לתולדות האמנות ולימודי תרבות
* המכון לשימור ושיחזור
* המכון למדעי הטבע ולטכנולוגיות באמנות
* המכון לתארים בהוראה לבתי ספר תיכוניים
* המכון לאמנות ואדריכלות

== סטודנטים וסגל ==

אדולף היטלר לא התקבל על ידי המוסד פעמיים.

== לקריאה נוספת ==
<div class="mw-content-ltr">
* Beatrix Bastl, Cornelia Reiter, Eva Schober (kiadó): Theophil Hansen und die Bibliothek der Akademie der bildenden Künste Wien, Provinz Verlag, Bécs, 2011 
* Beatrix Bastl: Die jüdischen Studierenden der Akademie der bildenden Künste Wien 1848–1948, Verlag Dr. Kovač, Hamburg, 2019 
* Johann Josef Böker: Architektur der Gotik. Bestandskatalog der weltgrößten Sammlung an gotischen Baurissen (Legat Franz Jäger) im Kupferstichkabinett der Akademie der Bildenden Künste Wien, mit einem Anhang über die mittelalterlichen Bauzeichnungen im Wien Museum am Karlsplatz, Verlag Anton Pustet, Salzburg, 2005 Rezension von Klaus Jan Philipp in: Journal für Kunstgeschichte Band 10, 2006, Heft 4, S. 314–317 C. 1 Architektur und Plastik.
* Richard Groner: "Wien wie es war", Verlag Fritz Molden, Bécs–München, 1965, 5. Auflage, S. 12–13
* Verena Pawlowsky: Die Akademie der bildenden Künste Wien im Nationalsozialismus. Lehrende, Studierende und Verwaltungspersonal. Böhlau Verlag, Bécs, 2015 
* Ritter von Hansen: Der Neubau der k.k. Akademie der bildenden Künste in Wien, Architekt Theophil, 11–15. o.
* Angelika Plank: Akademischer und schulischer Elementarzeichenunterricht im 18. Jahrhundert (= Beiträge zur neueren Geschichte Österreichs, Band 10), Lang, Frankfurt am Main, 1999 (Dissertation Universität Wien 1997, 358 Seiten).
* Walter Wagner: Die Geschichte der Akademie der Bildenden Künste in Wien. Hrsg. von der Akademie der Bildenden Künste in Wien, Rosenbaum, Bécs, 1967
</div>

== קישורים חיצוניים ==

* 
* [https://digitale-bibliothek.belvedere.at/viewer/search/DC:akademiederbildendenknste;;/-/1/SORT_YEARPUBLISH/-/ Exhibition catalogues of Academy of Fine Arts in the Belvedere Digital Library]
* [https://web.archive.org/web/20050908083514/http://medien.akbild.ac.at/ website of the Media Server]
* [https://web.archive.org/web/20050117092959/http://www.haardt.net/studyinat.htm ללמוד באוסטריה: מדריך] 

קטגוריה:וינה: חינוך
קטגוריה:אוסטריה: אוניברסיטאות ומכללות
קטגוריה:בתי ספר לאמנות
העידן הפרוגרסיבי

העידן הפרוגרסיבי (באנגלית: Progressive Era) היה תקופה של אקטיביזם חברתי נרחב ורפורמה פוליטית ברחבי ארצות הברית של אמריקה, שנפרשה על פני שנות ה-90 של המאה ה-19 ועד מלחמת העולם הראשונה (1896–1916). רפורמים מתקדמים היו בדרך כלל נשים מהמעמד הבינוני בחברה או שרים נוצרים. המטרות העיקריות של התנועה הפרוגרסיבית היו טיפול בבעיות שנגרמו מתיעוש, עיור, הגירה ושחיתות שלטונית. הרפורמים החברתיים היו בעיקר אזרחים ממעמד הביניים שכוונו לקבלני קולות ולבוסים שלהם. על ידי הורדת נציגים מושחתים אלו מתפקידם, יוקם אמצעי נוסף לדמוקרטיה ישירה. הם גם חיפשו רגולציה של מונופולים באמצעות שיטות כמו מניעת נאמנויות ותאגידים באמצעות חוקי הגבלים עסקיים, אשר נתפסו כדרך לקדם תחרות שווה לטובת מתחרים לגיטימיים. הם גם דגלו בתפקידים ותקנות ממשלתיות חדשות, וסוכנויות חדשות שיבצעו את התפקידים הללו, כמו מנהל המזון והתרופות האמריקאי (FDA).

פרוגרסיבים רבים תמכו באיסור על משקאות אלכוהוליים, לכאורה כדי להרוס את כוחם הפוליטי של הבוסים המקומיים המבוססים בברים, אך אחרים מתוך הנעה דתית. זכות בחירה לנשים קודמה כדי להביא לזירה הצבעה נשית "טהורה יותר". נושא שלישי היה בניית תנועה יעילה בכל מגזר שאמורה הייתה לזהות דרכים ישנות שצריכות לעבור מודרניזציה ולהביא לידי ביטוי פתרונות מדעיים, רפואיים והנדסיים; חלק מרכזי בתנועת היעילות היה ניהול מדעי, או "טיילוריזם". בספרו של מייקל מקגר, "חוסר שביעות רצון עזה", ג'יין אדמס מצהירה שהיא מאמינה בנחיצות ה"אסוציאציה" של פריצת הגבולות החברתיים של אמריקה התעשייתית.

פעילים רבים הצטרפו למאמצים לרפורמות בשלטון המקומי, בחינוך הציבורי, ברפואה, בפיננסים, בביטוח, בתעשייה, במסילות ברזל, בכנסיות ובתחומים רבים נוספים. הפרוגרסיביים שינו, מיקצעו והפכו את מדעי החברה ל"מדעיים", במיוחד היסטוריה, כלכלה, ומדע המדינה. בתחומים אקדמיים התפנה מקומו של הסופר החובב לפרופסור המחקרי, שפרסם בכתבי העת ובעיתונות המקצועית החדשה. המנהיגים הפוליטיים הלאומיים כללו את הרפובליקנים תאודור רוזוולט, רוברט לה פולט וצ'ארלס אוונס יוז, והדמוקרטים ויליאם ג'נינגס ברייאן, וודרו וילסון ואל סמית'. מנהיגי התנועה פעלו גם מחוץ לפוליטיקה הנשיאותית: ג'יין אדמס, גרייס אבוט, אדית אבוט וסופוניסבה ברקינרידג' היו בין הרפורמרים הלא-ממשלתיים המשפיעים ביותר בעידן הפרוגרסיבי.

בתחילה פעלה התנועה בעיקר ברמה המקומית, אך בהמשך התרחבה לרמה המדינית והלאומית. הפרוגרסיביים קיבלו תמיכה ממעמד הביניים, והתומכים כללו עורכי דין, מורים, רופאים, שרים ואנשי עסקים רבים. חלק מהפרוגרסיבים תמכו מאוד בשיטות מדעיות כפי שיושמו בכלכלה, ממשל, תעשייה, פיננסים, רפואה, השכלה, תאולוגיה, חינוך ואפילו המשפחה. הם עקבו מקרוב אחר ההתקדמות שהתרחשה באותה תקופה במערב אירופה ואימצו מדיניויות רבות, כמו שינוי משמעותי של מערכת הבנקאות על ידי יצירת מערכת הפדרל ריזרב ב-1913 והגעת בנקאות קואופרטיבית לארצות הברית עם ייסוד איגוד האשראי הראשון שלו ב-1908. הרפורמים הרגישו שדרכים מיושנות משמען בזבוז וחוסר יעילות, וחיפשו בשקיקה את "המערכת הטובה ביותר".

==ראו גם==
* התקופה האדוארדית

==קישורים חיצוניים==

==הערות שוליים==

קטגוריה:פרוגרסיביים אמריקאים
קטגוריה:העת החדשה
קטגוריה:ארצות הברית: היסטוריה פוליטית
פוקרה (אינקה)

חלק ממתחם פוקרה דה קיטור בצ'ילה
פוקרה (בספרדית: Pucará, מקצ'ואה, מילולית "מבצר") הוא אתר הגנתי בראש גבעה או ביצורים שנבנה על ידי התושבים הקדם-היספנים וההיסטוריים של אזור הרי האנדים המרכזי (מאקוודור למרכז צ'ילה וצפון-מערב ארגנטינה). בחלק מהמקרים, אתרים אלו פעלו כמקלטים מבוצרים זמניים בתקופות של סכסוך גובר, בעוד שאתרים אחרים מראים עדויות ליישוב קבע. צורת הפוקרה, שהופיעה כסוג אתרים עיקרי במהלך תקופת הביניים המאוחרת (בערך 1000–1430 לספירה), אומצה באזורים מסוימים על ידי צבא האינקה באזורי הגבול השנויים במחלוקת של אימפריית האינקה. הספרדים התייחסו גם למבצרי העפר של המפוצ'ה שנבנו במהלך מלחמת האראוקו במאות ה-16 וה-17 במונח זה.

כיום, המונח נמצא בדרך כלל בשמות מקומות באזור האנדים, למשל ו בצ'ילה ו בפרו.

==הפוקרה של האינקה==
מצודות פוקרה של האינקה היו ממוקמות בעיקר ליד גבולות אימפריית האינקה. הריכוז הגדול ביותר נמצא בצפון אקוודור, מה שמעיד על כך שבני האינקה נתקלו בהתנגדות החריפה ביותר להתפשטותם שם, הנחה שאושרה על ידי הכרוניקנים הספרדים המוקדמים של תולדות האינקה. צפונית לקיטו, נתקלו בני האינקה בהתנגדות עזה מצד כמה משטרי צ'יף, שנקראו ביחד "". היה קבוצה של פוקרות שנבנו על ידי בני האינקה במהלך המלחמה נגד בני ה. קבוצת פוקרות אחרות שנבנו סביב העיירה קראנקי הקלו על התבוסה הסופית של משטרי צ'יף והשתלבותם באימפריית האינקה. מלחמות אלו התרחשו ככל הנראה בין 1490 ל-1520. בפרו יש מאות ערים, חורבות ומיקומים עם השם פוקרה, אולם לא ידוע כמה מהאתרים הללו באמת נבנו או תוחזקו בתקופת אימפריית האינקה או אם היו מבצרים של ממש מלכתחילה, כיוון שהיה מקובל לקבוע כפוקרה כל מקום שנראה לכאורה כמבצר, למרות העובדה שייתכן שהוא מעולם לא שימש ככזה.

הטבלה הבאה היא ספירה משוערת של מיקום וכמות הפוקרות של האינקה המוכרות לארכאולוגים.
חורבות פקורה דה טילקרה בארגנטינה
{| class="wikitable"
|-
! מדינה !! כמות הפוקרות של האינקה
|-
| צפון אקדוור || 106
|-
| דרום אקוודור || 27
|-
| אזור קוסקו, פרו || 5
|-
| פרו || לא ידוע
|-
| דרום-מזרח בוליביה || 14
|-
| צפון-מערב ארגנטינה || 15
|-
| צפון ומרכז צ'ילה || 17
|-
| סך הכול || 184
|}

==הערות שוליים==

קטגוריה:אינקה
Message in a Bottle (שיר של הפוליס)

Message in a Bottle (בעברית: מסר בבקבוק; לעיתים מכונה בשוגג "Sending Out An S.O.S.") הוא שיר של להקת הרוק האנגלית הפוליס. השיר פורסם כסינגל המוביל מאלבומה השני של הלהקה, Reggatta de Blanc (1979).

השיר נכתב על ידי סטינג, הסולן והבסיסט של הלהקה, ועוסק בניצול שנשטף אל אי בודד, ומשליח לים פתק בבקבוק בתקווה שיבואו להצילו. מילות השיר מהוות מטפורה לבדידות ולהבנה כי אנשים רבים חשים בודדים.

השיר היה הראשון מבין שירי הלהקה, וכן משירי חברת התקליטים A&M רקורדס, שהגיע לראש מצעד הסינגלים הבריטי, שם דורג במשך שלושה שבועות רצופים.

== קרדיטים ==
הקרדיטים המצוינים להלן נלקחו משירות הזרמת המוזיקה טיידל.<ref></ref> (על האלבום עצמו צוין בפשטות "כל הרעש (בוצע) על ידי הפוליס, כל העיבוד (בוצע אף הוא) על ידי הפוליס"<ref>"All noises by the Police. All arrangements by the Police." במקור</ref>)
* סטינג - כתיבה, שירה, בס
* סטיוארט קופלנד - תופים, כלי הקשה
* אנדי סאמרס - גיטרה

== מיקומי שיא ==

== גרסאות כיסוי ==
* להקת ה האמריקנית Excel הקליטה גרסת כיסוי שנכללה באלבומם משנת 1989, The Joke's On You.
* להקת הגרוב מטאל מאשין הד הקליטה גרסת כיסוי שנכללה באלבומם משנת 1999, The Burning Red.
* להקת הרוק האמריקנית American Hi-Fi הקליטה גרסת כיסוי של השיר עבור הסרט "ראגרטס משתוללים" שיצא ב-2003.
* הדיג'יי והמפיק ההולנדי סאנדר ואן דורן הוציא בשנת 2006 עיבוד אלקטרוני לשיר בשם S.O.S. (Message in a Bottle). דורן הוציא את השיר תחת שם הבמה "Filterfunk" בלייבל Spinnin'. גרסה זו זכתה למספר רמיקסים ביניהם על ידי Hi-Tack ההולנדיים וטום נובי הגרמני, אף הם בלייבל Spinnin'.
* גרסת כיסוי נוספת הוקלטה על ידי הראפר מתיסיהו והופצה תחילה דרך Yahoo! Music. מאוחר יותר היא נכללה באלבומו מ-2006, No Place to Be.
* להקת הרוק הפיליפינית The Dawn הקליטה גרסת כיסוי שנכללה באלבומם משנת 2008, The Later Half of Day.
* הבסיסט הפולני Kel'Thuz הקליט גרסת כיסוי שנכללה במיני-אלבום שיצא בשנת 2015, The Pessimist.
* עיבוד אלקטרוני נוסף יצא בשנת 2017 על ידי הדיג'יי והמפיק מנואל קוסטה והזמרת הלנה בלייבל האיטלקי Southbeat.
* סטינג עצמו הקליט ב-2020 גרסת כיסוי לשיר ביחד עם רביעיית הבנות אול סיינטס.

== קישורים חיצוניים ==

* [https://www.songfacts.com/facts/the-police/message-in-a-bottle Message in a Bottle], באתר Songfacts 

== הערות שוליים ==

קטגוריה:שירי 1979
קטגוריה:סינגלים מ-1979
קטגוריה:שירים באנגלית
קטגוריה:שירים על בדידות
קטגוריה:שירים על מכתבים
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת A&M רקורדס
בריטה בורג

בריטה בורג (; 10 ביוני 1926 – 4 במאי 2010) הייתה זמרת ושחקנית שוודית.

== ביוגרפיה ==
בורג נולדה ברובע סודרמאלם של העיר סטוקהולם. בגיל הנעורים הקימה להקה בשם "Vårat gäng" ("הכנופיה שלנו"). בשנת 1943 הם זכו בתחרות שירה שאורגנה על ידי מגזין המוזיקה "וקורבין". ב-1945 הקימה את הרביעייה המוזיקלית "Flickery Flies" יחד עם אלן יוהאנסון, לו נישאה מאוחר יותר. כשנתיים אחר כך החלה לעבוד לצד הסופר השוודי פובל ראמל. בעיקר בין השנים 1952–1962 השתתפה בתוכנית הרדיו שלו "Fyra kring en flygel" ("ארבעה סביבה פסנתר כנף").

בשנות ה-50 הוציאה בורג לאור מאות סינגלים ושירים חדשים. בשנת 1959 הצטרפה שוודיה לתחרות הזמר של האירוויזיון. רשות השידור הממלכתית ערכה קדם לאומי בשם "מלודיפסטיבלן", שבסופו יבחר השיר השוודי הראשון לאירוויזיון, שיערך בקאן, צרפת. ב-29 בינואר 1959 ניצחה בתחרות סיב מאלמקוויסט עם השיר "Augustin". על-אף זכייתה, היא לא ייצגה את המדינה באירוויזיון 1959 בהחלטת רשות השידור הלאומית (SVT). במקומה נבחרה בורג. בערב התחרות הגיעה בורג למקום התשיעי עם ארבע נקודות. בשנת 1963 היא הופיעה לעיתים לצד הגה גייגרט וקאר דה מאמא בערים אודוואלה וגטבורג. במחצית שנות השבעים נישאה בשנית לשוטר סטיג סלומונסון.

הלהקה שהוקמה על ידי בורג בשנת 1943, "Vårat gäng", חזרה לפעילות בשנות ה-80 בניהולה. אולם המוניטין שלה דעך במחצית העשור העוקב, והיא התפרקה שוב.

בורג נפטרה ב-4 במאי 2010, בגיל 84, בעיר מגוריה בורגהולם.

== דיסקוגרפיה נבחרת ==

== פילמוגרפיה נבחרת ==
*Rymdinvasion i Lappland (1959)
*Den store amatören (1958)
*I rök och dans (1954)
*I dur och skur (1953)
*I dimma dold (1953)
*Dårskapens hus (1951)
*Med flyg till sjunde himlen (1949)
*Gatan (film)|Gatan (1949)
*Lilla Märta kommer tillbaka (1948)
*Swing it, magistern! (1940)

== קישורים חיצוניים ==

== הערות שוליים ==

קטגוריה:זמרות שוודיות
קטגוריה:שחקניות קולנוע וטלוויזיה שוודיות
קטגוריה:נציגי שוודיה באירוויזיון
קטגוריה:משתתפי אירוויזיון 1959
קטגוריה:ילידות 1926
קטגוריה:שוודים שנולדו ב-1926
קטגוריה:נפטרות ב-2010
רוסטך-סיטי

רוסטך-סיטי
רוסטך-סיטי (ברוסית: Ростех-Сити) הוא מתחם משרדים הממוקם בשטח רובע פוקרובסקויה-סטרשנבו בצפון מערב מוסקבה, שבו אמור להיות ממוקם מטה רוסטך.

השטח הכולל של פארק העסקים הוא 262 אלף מ"ר, והוא הגדול ביותר מסוגו ברוסיה<ref>https://rencons.com/proje/rostech-city-business-park/?lang=en</ref>.

ההשקעה בפרויקט מוערכת ב-90 מיליארד רובל<ref>https://rostec.ru/news/4521591/</ref>. באוגוסט 2021 הסתיימה בנייתו.

פארק העסקים "רוסטך-סיטי" זכה ב-Grand Prix of the International Property Awards 2020<ref>https://rencons.com/rostech-city-business-park-wins-grand-prix-of-the-international-property-awards-2020/?lang=en</ref>.

==קישורים חיצוניים==
* 

== הערות שוליים ==

קטגוריה:רוסטך
קטגוריה:מוסקבה: מבנים
ג'ף באומן

ג'ף באומן (באנגלית: Jeff Bauman; נולד ב-2 בינואר 1986) הוא סופר אמריקאי. הוא איבד את שתי רגליו במהלך הפיגוע במרתון בוסטון ב-15 באפריל 2013, והיה מושא לתמונה מפורסמת שצולמה לאחר הפיצוץ. הסרט "חזק יותר", סרט דרמה ביוגרפית אמריקאי שהוקרן לראשונה ב-2017, מבוסס על ספר הזיכרונות של באומן וברט וויטר הקרוי באותו שם. הסרט עוקב אחר באומן, שאיבד את שתי רגליו בפיגוע במרתון בוסטון. את באומן מגלם בסרט ג'ייק ג'ילנהול.<ref name="TG"></ref><ref name="HR"></ref>

== ביוגרפיה ==
באומן נולד ב-2 בינואר 1986 לג'ף באומן האב ופטי באומן. הוא התארס לארין הארלי בפברואר 2014 והיה נשוי לה עד שנת 2017. בתם, נורה גייל באומן, נולדה ב-13 ביולי 2014. הוא עבד במעדניית השירות בקוסטקו כשלוש שנים עד לפיגוע במרתון בוסטון. הוא חזר לעבודתו שנה לאחר הפיגוע ביוני 2014.<ref name="BG"></ref><ref name="BG2"></ref>

== הפיגוע במרתון בוסטון ==

ג'ף באומן חיכה בקו הסיום של מרתון בוסטון 2013, והריע להארלי חברתו שהשתתפה במרתון, עם שני שותפיה לדירה. היא הייתה במרחק קילומטר מהסיום כשהפצצות התפוצצו. קרלוס ארדונדו, שחילק דגלים אמריקאים לרצים, קפץ במהירות מעל גדר כדי להגיע למקום הפיצוץ. השריפה שנגרמה על ידי הפיצוץ בחולצתו של באומן כובתה על ידי ארדונדו. הוא נשאר עם באומן ועזר לסחוב אותו לאמבולנס. התצלום האייקוני של קרלוס ארדונדו בכובע בוקרים, עוזר לבאומן, צולם על ידי צ'ארלס קרופה מסוכנות הידיעות AP.<ref name="NYT"></ref><ref name="PP"></ref>

באומן נותח באותו היום, ושתי רגליו נקטעו מעל הברך. מכיוון שהוא איבד כמויות גדולות של דם, הרופאים נאלצו להמשיך בהחייאה, לתת לו דם ונוזלים. הוא עבר ניתוח נוסף בשעה 1 לפנות בוקר. לאחר שקם מהניתוח פנה באומן לסוכני הבולשת הפדרלית (FBI) ודיווח להם כי ראה את אחד המפגעים. הוא נתן תיאור של טמרלן צ'רנייב אחד מהטרוריסטים. דיווחיו סייעו לצמצם את החשודים מקרב האנשים שצולמו באזור הפיגוע. הוא שוחרר מבית החולים ארבעה שבועות לאחר הפיגוע. באומן קיבל תותבות חדשות בעלות של 100,000 דולר כל אחת, אשר יוצרו על ידי חברת אוטו בוק. הוא וארדונדו זרקו את הזריקה הראשונה במשחק של הבוסטון רד סוקס כמה ימים לאחר מכן.<ref name="TT"></ref><ref name="NYT2"></ref>

בספטמבר 2013 פרסם כי יפרסם ספר זיכרונות על חוויותיו במרתון ועל חייו מאז. הספר נכתב בשיתוף עם הסופר ברט ויטר. הצלם ג'וש הנר מהניו יורק טיימס, שתיעד את תהליך ההחלמה של באומן, זכה בפרס פוליצר לצילום עלילתי על עבודתו. ספרו של באומן, שכותרתו "חזק יותר", יצא לאור באפריל 2014 ביום השנה הראשון לפיגוע. הסרט "חזק יותר", המבוסס על ספר זיכרונותיו, בכיכובם של ג'ייק ג'ילנהול בתפקיד באומן וטטיאנה מסלני בתפקיד הארלי, יצא לאקרנים ב-22 בספטמבר 2017.<ref name="CNN"></ref><ref name="DMR"></ref><ref name="VR"></ref>

==קישורים חיצוניים==

== הערות שוליים ==

קטגוריה:פצועי טרור
קטגוריה:כותבי אוטוביוגרפיה אמריקאים
קטגוריה:קורבנות פשע בארצות הברית
קטגוריה:אמריקאים שנולדו ב-1986
דז'ה בירו

דז'ה בירו (במקור עד 1897 בוקסבאום,<ref>A Belügyminisztérium 1897. évi 103016. sz. rendelete. MNL-OL 30790. mikrofilm 1030. kép 1. karton. Névváltoztatási kimutatások 1897. év 3. oldal 28. sor.</ref> בהונגרית: Bíró Dezső; בודפשט, 15 בספטמבר 1880 – בודפשט, 10 במאי 1932) היה במקצועו כורך ספרים יהודי-הונגרי, פוליטיקאי סוציאל-דמוקרטי, מנהל ההוצאה לאור של העיתון החשוב נפסבה.

== ביוגרפיה ==
דז'ה בוקסבאום נולד במשפחה יהודית כבנם של מיקשה בוקסבאום ושל רוזה ניי. בצעירותו עבד במשך שנתיים בגרמניה, שם הצטרף לתנועת הפועלים. עם שובו, הפך לחבר הנהלת איגוד העובדים של כורכי הספרים ולעורך כתב העת של כורך הספרים. משנת 1903 עבד כראש לשכת ההוצאה לאור של נפסבה. בשנת 1917 היה נציג הונגריה בוועידת האיגודים המקצועיים הבינלאומית שהתקיימה בברן ובשנת 1918 ארגן את "משמר העם" במהלך מהפכת החרציות. (משמר העם הוקם במקור ב-2 בנובמבר 1918 כדי להגן על רכוש האזרחים מפני ביזת חיילים בבודפשט, חיילים שחזרו מהחזית. המשמר קיבל לשורותיו אך ורק פועלים (כ-80,000) שגויסו וצוידו בנשק ששנאסף מהחיילים החוזרים. כיוון שלא היו בבודפשט אנשי משטרה וז'נדרמים אמינים, שלטון שמירת החוק הפך יותר ויותר משמר העם של הפועלים וכך בעצם של הסוציאל-דמוקרטים).

בפברואר בשנה שלאחר מכן השתתף בירו באינטרנציונל השני בברן הוא היה קומיסר העם הפוליטי של המשמר האדום בתקופת הרפובליקה הסובייטית ההונגרית. מה-7 באפריל היה יו"ר מנהלת החינוך הגופני וחבר בוועדת הניהול המרכזית - SZKIB (ועדת הניהול המרכזית הפדרטיבית הייתה הגוף הביצועי של הרפובליקה. הוועדה יכלה לכלול 150 חברים לכל היותר ואלה נבחרו על ידי "האספה הלאומית של המועצות" שהייתה הפרלמנט של הרפובליקה הסובייטית ההונגרית).

אחרי נפילת הרפובליקה היגר, התגורר בווינה עד 1923 ואז חזר להונגריה, ושוב עבד כראש לשכת ההוצאה לאור נפסבה והפך לאחד מכותבי המאמרים במדור הספורט. בשנת 1925 הפך לחבר במועצת העיר של בודפשט, אחר כך חבר במועצת המנהלים של חברת התחבורה של בודפשט. וכן לסגן נשיא התאחדות הכדורגל ההונגרית. הוא מת ב-10 במאי 1932.

== לקריאה נוספת ==
* 
* 
* A Kerepesi úti temető II. Budapesti Negyed, VII. évf. 3. sz. (1999)
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. 
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. 76. o. 
* פאל גויאש: חייהם ויצירותיהם של סופרים הונגרים)
* עד שהפכתי לאחד מאבות העיר. . . אוסף קורות חיים עם תצלומים של פקידים ראשיים וחברי מועצת העיר של בודפשט. עורך ג'רג' אנדרה.
* לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי.

== הערות שוליים ==

קטגוריה:פוליטיקאים יהודים הונגרים
קטגוריה:מהגרים מהונגריה
קטגוריה:חברי ועדת הניהול המרכזית (הונגריה)
קטגוריה:קומיסרי העם (הונגריה 1919)
קטגוריה:עיתונאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1880
קטגוריה:הונגרים שנפטרו ב-1932
יחסי עיראק–קנדה

שגרירות עיראק באוטווה
יחסי עיראק–קנדה הם יחסי החוץ בין עיראק וקנדה.

== סקירה כללית ==
היחסים בין המדינות כוננו בשנת 1961, אולם נותקו בשנת 1991 בעקבות מלחמת המפרץ וחודשו רק בשנת 2005 לאחר השלבים הראשונים מלחמת עיראק. קנדה תומכת במאמציה של ממשלת עיראק להחזיר את היציבות, לרפא מחלוקות עדתיות, לבנות ממשל כולל ואפקטיבי ולעודד צמיחה כלכלית. קנדה פיקדה על משימת האימונים ובניית היכולת של נאט"ו בעיראק במשך שנתיים (2018–2020).

ב-2016 הכריזה קנדה על אסטרטגיית מעורבות ב כדי להגיב למשברים בעיראק ובסוריה ולהשפעתם על האזור. קנדה התחייבה ליותר מ-4 מיליארד דולר במשך 6 שנים מ-2016 עד 2022 למען ביטחון, ייצוב וסיוע הומניטרי ופיתוח. חלק ניכר ממימון זה התמקד בעיראק, עם התמקדות חזקה בקידום תפקידן של נשים ובממשל.

קנדה התחייבה למעלה מ-483 מיליון דולר בסיוע לא צבאי לעיראק והגדילה את הנוכחות הדיפלומטית שלה, כולל באמצעות מינוי בשנת 2018 של השגריר הראשון של קנדה תושב קנדה מאז 1991. השגרירות הקנדית בבגדאד והמשרד שלה בארביל עובדים עם הממשלה העיראקית ועוד.

== יחסים כלכליים ==
בשנת 2020 הסתכם הסחר בין המדינות ב-88 מיליון דולר, כאשר קנדה ייצאה לעיראק בעיקר דגנים, עץ, מוצרים פרמצבטיים, מכונות וציוד אלקטרוני.

== נציגויות דיפלומטיות ==
* קנדה מחזיקה בעיראק שגרירות בבגדאד וקונסוליה בארביל.
* עיראק מחזיקה בקנדה שגרירות באוטווה וקונסוליה כללית במונטריאול.

==קישורים חיצוניים==

== הערות שוליים ==
יניב זוהר

יניב זוהר (נולד ב-19 בספטמבר 1985) הוא תסריטאי ועורך ישראלי, המזוהה בעיקר כשותף ליצירת התוכנית קופה ראשית.

== ביוגרפיה ==
יניב זוהר גדל והתחנך ברעננה. שם משפחתו המקורי היה "זהורי". את שירות הצבאי עשה ב.

זוהר החל את דרכו כתסריטאי וכותב קומי עוד בתקופת שירותו הצבאי, כאשר כתב לסטנדאפיסט אורי חזקיה, ולתוכניות "מועדון לילה" והיכל התרבות. בשנת 2009 כתב עבור התוכנית "עד כאן!" בהנחיית אורי גוטליב ובהמשך יעקב כהן, וכן עבור תוכנית המערכונים "קצרים". בשנת 2010 כתב עבור תוכנית המערכונים "שבוע סוף". ב-2013 היו אחד מהכותבים של התוכנית "חיות לילה" בערוץ "ביפ".

ב-2014 היה תסריטאי בתוכנית "המופע של רד ודביר". שנה אחר כך, עבד כתסריטאי בתוכנית "מלחמת המינים", יחד עם נדב פרישמן. בשנת 2017 היה שותף לכתיבת העונה האחרונה של הסדרה "ראש גדול".

ב-2017, בעקבות עבודתם המשותפת בתוכנית מלחמת המינים וכן במופע של רד ודביר, הפכו זוהר ופרישמן שותפים לכתיבת הסדרה "קופה ראשית", וכן בסדרה "לבד בבית" ב"כאן חינוכית.

בשנת 2020 היה שותף לכתיבת התוכנית "הסטנדאפיסטים" עם רשף לוי.

== חיים אישיים ==
זוהר נשוי ואב לשלושה. הוא הנכד של הפיזיקאי שלמה אלכסנדר, ושל הכלכלנית אסתר אלכסנדר. דודו הוא ההיסטוריון עמיר אלכסנדר .

==קישורים חיצוניים==

==הערות שוליים==

קטגוריה:תסריטאי טלוויזיה ישראלים
קטגוריה:עורכים ישראלים
קטגוריה:קופה ראשית
קטגוריה:ישראלים שנולדו ב-1985
יחידת נופש בשיטת TimeShare

יחידת נופש בשיטת TimeShare
יחידת נופש בשיטת TimeShare הוא סוג של נכס נופש. במקום לרכוש בית נופש שהרוכש אינו מתכוון להשתמש בו במשך רוב ימות השנה, יחידות נופש בשיטת TimeShare מאפשרות לרכוש חלק מיחידת נופש במסגרת הסכם בו הרוכשים יוכלו לשהות ביחידת הנופש במשך זמן מסוים לאורך השנה - למשל שבוע אחד בשנה (כלומר 1/52 מניות) או יותר.

הקונספט של יחידת נופש בשיטת TimeShare נוצר במקור באירופה בשנות ה-60 של המאה ה-20. במקור היה זה מפתח של אתרי סקי באלפים הצרפתיים אשר שיווק את אתר הנופש שלו באופן חדשני אשר עודד את האורחים "להפסיק לשכור חדר" ובמקום זאת "לקנות את המלון". בעקבות כך הוא הצליח להגדיל באופן משמעותי את התפוסה ועם השנים הקונספט התפשט ברחבי העולם.

יחידת נופש בשיטת TimeShare נוטות להיות דירות הנעות בגודלן - מיחידות המכילות שני חדר שינה, ועד ליחידות המכילות שלושה או ארבעה חדרי שינה בהן יכולים לשהות משפחות גדולות.

אנשים אשר בבעלותם יחידת נופש בשיטת TimeShare יכולים לבחור להישאר באתר הנופש שלהם במהלך התקופה המוגדרת לפי ההסכם, או לחלופין הם יכולים להשכיר לאנשים אחרים את האפשרות לשהות ביחידה במהלך אותו פרק הזמן, או שהם יכולים לאפשר לחברים או בני משפחה לשהות ביחידת הנופש במהלך אותו פרק הזמן. לפי הסכמים מסוימים אנשים אשר בבעלותם יחידת נופש בשיטת TimeShare מקבלים גם את האפשרות לשהות באחד מאלפי אתרי נופש אחרים ברחבי העולם כאשר מגיע התור שלהם לשהות ביחידת הנופש בתמורה לכך שאנשים אחרים ישהו ביחידת הנופש במהלך התקופה שהם הם היו אמורים לשהות ביחידה לפי ההסכם.

== ביקורת ==
אנשים רבים שמחזיקים בבעלותם יחידות נופש בשיטת TimeShare נוהגים להתלונן על כך שדמי האחזקה השנתיים (הכוללים תשלום ארנונה) גבוהים מדי.<ref>Sarah Max, [https://money.cnn.com/2002/03/21/pf/yourhome/q_timeshare/ "The Timeshare Trap": Frustrated with fees, timeshare owners struggle to donate, sell or give away vacation property"] , CNNMoney, March 21, 2002.</ref>

אנשים המוכרים יחידות נופש בשיטת TimeShare טוענים כי בהשוואה לשהייה במלונות רגילים לתקופות זמן ארוכות יחסית, התמחור של יחידות נופש בשיטת TimeShare צפוי להיות אפשרות זולה יותר. עם זאת, אורחים בבתי מלון רגילים לא צריכים לשלם מדי חודש משכנתא על נכס נוסף, לא צריכים לשלם סכום מהותי מבעוד מועד על מנת לזכות בבעלות חלקית על נכס, אינם מוגבלים ללוח זמנים קבוע בו הם יכולים לשהות במקום, לא נדרשים לשלם את דמי התחזוקה, ולא מגבילים עצמם לשהות במיקום מסוים מדי שנה במהלך תקופת החופשה. אנשים רבים המחזיקים בבעלותם יחידות נופש בשיטת TimeShare נוטים גם להתלונן גם על בעיות הקשורות לדמי האחזקה השנתיים. חלק מהמבקרים טוענים כי העמלות הולכות וגדלות לאורך השנים יתר המידה.<ref></ref><ref name="lendingtree"></ref>

בנוסף לכך לאורך השנים המוניטין של ענף יחידות הנופש בשיטת TimeShare נפגע קשות משום שלא מעט מבוצעת השוואה בין אנשי המכירות של יחידות הנופש בשיטת TimeShare לאנשי מכירות של מכוניות משומשות, בעיקר בשל הטקטיקה של חלק מאנשים המכירות ללחוץ על הקונים הפונטציאלים לחתום עוד היום על חוזה.<ref></ref>

כמו כן יציאה מעסקת בעלות משותפת על יחידות נופש בשיטת TimeShare אינה קלה, ולרוב על מנת לעשות זאת נדרש סיוע מצד עורך דין. לעיתים רבות על מנת לצאת מההסכם נדרשים לשאת בהפסד כספי משמעותי.<ref></ref>

== קישורים חיצוניים ==

==הערות שוליים==

קטגוריה:תשתיות תיירותיות
פונקציית בליטה

<1\}}</math>.
באנליזה מתמטית, פונקציית בליטה (באנגלית: Bump function) היא פונקציה <math>f: \R^n \to \R</math> על המרחב האוקלידי <math>\R^n</math> שהיא חלקה (במובן שנגזרותיה מכל סדר הן רציפות) ונתמכת בקבוצה קומפקטית. קבוצת כל פונקציות הבליטה בעלות תחום ההגדרה <math>\R^n</math> יוצרת מרחב וקטורי, המסומן <math>C^\infty_0(\R^n)</math> או <math>C^\infty_c(\R^n)</math>.

לפונקציות בליטה יש חשיבות תאורטית בהדגמת פונקציות חלקות שאינן אנליטיות, וכן ביישומים שונים כמו יצירת מעבר "חלק" בין שתי מפלסים שונים. התנהגותן של פונקציות בליטה שונה מזו של מרבית הפונקציות האלמנטריות הסטנדרטיות (ואלו כוללות גם פונקציות טרנסצנדנטיות כמו האקספוננט ופונקציות טריגונומטריות), שוני הנובע בבסיסו מכך שהתומך של פונקציות סטנדרטיות אלו אינו קומפקטי (כלומר אינו סגור וחסום).

== דוגמאות ==
הפונקציה <math>\Psi:\R \to \R</math> הנתונה על ידי:

<math display="block">\Psi(x) =
\begin{cases}
\exp\left(-\frac{1}{1 - x^2}\right), & x \in (-1,1) \\
0, & \mbox{otherwise}
\end{cases}</math>

היא דוגמה לפונקציית בליטה בממד אחד. ברור מאופן הבנייה שלה שלפונקציה זו תומך קומפקטי, שכן לפונקציה על הישר הממשי יש תומך קומפקטי אם ורק אם התומך שלה מוכל במלואו בקבוצה סגורה וחסומה. חלקות הפונקציה נובעת מכך שהיא מוגדרת כפונקציה מעריכית עם מעריך המהווה פונקציה חלקה בקטע הפתוח <math>(-1,1)</math>, ולכן האקספוננט כולו חלק בעצמו. פונקציית זאת ניתנת לפירוש במובן מסוים גם כשינוי קנה מידה של הפונקציה הגאוסיאנית <math>\exp\left(-y^2\right)</math> הנעשה באופן כזה שהפונקציה תיכנס במלואה בדיסק היחידה: ההצבה <math>y^2 = {1} / {\left(1-x^2\right)}</math> שולחת את <math>x = \pm 1</math> ל-<math>y = \infty</math>. ככל פונקציות הבליטה, פונקציה זו אינה אנליטית, שכן כל נגזרותיה מחוץ לקטע <math>(-1,1)</math> מתאפסות, ולכן פיתוח טיילור של הפונקציה סביב נקודה מחוץ לקטע זה אינו מתכנס אל הפונקציה בכל הישר הממשי.

דוגמה פשוטה לפונקציית בליטה ב-<math>n</math> משתנים מושגת באמצעות לקיחת המכפלה של <math>n</math> עותקים של פונקציית הבליטה במשתנה אחד שהובאה לעיל, כך ש-:

<math display="block">\Phi(x_1, x_2, \dots, x_n) = \Psi(x_1) \Psi(x_2) \cdots \Psi(x_n)</math>

==ראו גם ==
* פונקציה חלקה
* פונקציה אנליטית

==קישורים חיצוניים==
* 

קטגוריה:אנליזה מתמטית
לופוטן

לופוטן (בנורווגית: Lofoten) הוא ארכיפלג במחוז נורדלנד שבצפון נורווגיה המכיל כפרי דייגים ציוריים אשר שוכנים לאורך פיורדים מרהיבים לצד פסגות הרים דרמטיים. הארכיפלג מתואר לעיתים רבות כאחד מהמקומות היפים ביותר בנורווגיה.

הארכיפלג משתרע על פני כ-1,227 קמ"ר, ואוכלוסיית הארכיפלג מנתה בשנת 2013 כ-24,000 תושבים.

לקנס , אשר בה חיים מעל ל-3,500 תושבים, העיירה הגדולה ביותר בארכיפלג, נמצאת במרחק 169 קילומטרים צפונית לחוג הארקטי וכ-2,420 קילומטרים מהקוטב הצפוני - מה שהופך את לופוטן לאחד מהאזורים המאוכלסים הצפוניים ביותר בעולם. אף על פי שהארכיפלג ממוקם בחוג הארקטי, הטמפרטורות בארכיפלג גבוהות יחסית ביחס למיקומים אחרים באותו קו רוחב.

בשנת 2017 לבדה ביקרו בלופוטן כמיליון תיירים.<ref name="vecono" ></ref>

== גלריה ==
<gallery mode="packed" perrow="5">
קובץ:Reine_at_Reinefjorden,_2010_September.jpg|ריינה
קובץ:Reine-3.jpg|ריינה
קובץ:Rorbuer i Stamsund.jpg|בקתות דייגים בסטמסונד
קובץ:Lofoten.jpg|דיג מול האי פלאקסטאד, מרץ 2005
קובץ:Henningsvaer-2.jpg|הנינגסבר
קובץ:Lofoten Hamnoy.jpg|האמנוי
קובץ:Nusfjord.jpg|נוספיורד
קובץ:Svolvær Lofoten Juni 2005.jpg|סבולבר
קובץ:Ballstad.jpg|באלסטאד
קובץ:Ramberg (Lofoten).jpg|רצועת החוף באזור רמברג
קובץ:Leknes, main street (Storgata), Vestvågøy municipality, Lofoten, Nordland, Norway.JPG|לקנס
קובץ:Morning view to Trolltindan and Trollfjorden from Hinnøya, 2012 October.jpg|טרולפיורדן
</gallery>

== קישורים חיצוניים ==

* 
* 

==הערות שוליים==

קטגוריה:נורווגיה: גאוגרפיה
קטגוריה:אירופה: ארכיפלגים
העיר העתיקה של איסטנבול

העיר העתיקה של איסטנבול (בטורקית: Fatih, "פאטיח"), הוא אחד מ-39 המחוזות של העיר איסטנבול אשר בטורקיה. זהו החלק העתיק ביותר של העיר איסטנבול בו נמצאים מרבית האתרים ההיסטוריים הבולטים של העיר. אזור העיר העתיקה של איסטנבול משתרע על חצי האי, אותו כבש במקור מהמט הכובש ב-29 במאי 1453, ואזור זה חופף לאזור המקורי בו נמצאה העיר קונסטנטינופול.

זהו אחד מהמחוזות הגדולים ביותר באיסטנבול כיום, וכמו גם אחד מהאזורים המאוכלסים והצפופים ביותר באיסטנבול. בשנת 2000 מנתה אוכלוסיית המחוז 408,000 תושבים בסך הכל, אשר חיו בשטח בגודל 10.8 קמ"ר.

אוכלוסיית המחוז מורכבת מאוד מבחינה אתנית ודתית. בעשורים האחרונים חלק מהאוכלוסייה המבוססת עברה להתגורר בפרברים של איסטנבול ובמקביל עברו להתגורר בחצי האי לא מעט מהגרים שעברו למקום בעיקר מהמחוזות הצפוניים של טורקיה. מגמה זו בולטת בעיקר בחלק המרכזי ובחלק הצפוני של חצי האי.

העיר העתיקה של איסטנבול הוכרזה על ידי אונסק"ו כאתר מורשת עולמית תרבותי בשנת 1985.

== אתרים היסטוריים בולטים ==
* ארמון טופקאפי - ארמון אשר שימש כמבנה המגורים הרשמי של הסולטאנים העות'מאנים והמרכז האדמיניסטרטיבי של האימפריה העות'מאנית בין השנים 1465 עד 1853.
* איה סופיה - קתדרלה היסטורית של הכנסייה האורתודוקסית המזרחית שנבנתה במקור בבירת האימפריה הביזנטית, אשר הוסבה מאוחר יותר למסגד, לאחר מכן למוזיאון, ולבסוף שוב למסגד.
* מסגד סולימאנייה - מסגד עות'מאני אשר נבנה בימיו של סולימאן המפואר ולידו נמצא קברו. סולימאנייה הוא המסגד הגדול באיסטנבול ובין אתרי התיירות המוכרים שלה.
* הבזאר הגדול - אחד השווקים המקורים הגדולים בעולם. הבזאר הגדול מכיל כ-3,000 חנויות, ומבקרים בו בין 250,000 ל-400,000 קונים מדי יום.
* המוזיאון לאמנויות טורקיות ואיסלאמיות - מוזיאון הממוקם בכיכר סולטנאחמט אשר נמצא במבנה שהוקם במקור בשנת 1524 ושימש בעבר כארמונו של פרגלי אבראהים פאשא, שהיה וזיר גדול באימפריה העות'מאנית בין השנים 1523 עד 1536.
* המסגד החדש - מסגד עות'מאני הממוקם ברובע אמינונו. המסגד ממוקם בקרבת גשר גלטה.
* בזאר התבלינים – אחד מהבזארים הגדולים ביותר באיסטנבול.
* מסגד סוקולו מהמט פאשה - מבנה מהמאה ה-16 אשר ממוקם במחוז קדירגה.

== גלריית תמונות ==
<gallery widths="250px">
Hagia Sophia Mars 2013.jpg|איה סופיה
Aya_Sophia_and_Blue_Mosque_(152592923).jpg|העיר העתיקה של איסטנבול
View_in_the_Collection_of_the_Istanbul_Archaeology_Museum.jpg|המוזיאון לארכאולוגיה
Remote view of Sultan Ahmed I Mosque.jpg|המסגד הכחול
Grand-Bazaar_Shop.jpg|הבזאר הגדול
New Mosque (Istanbul) - Interior.jpg|פנים המסגד החדש
Building in Yeni Camii Caddesi.jpg|כניסה לבזאר התבלינים
Exterior of Hagia Eirene.jpg|איה אירנה 
Little Hagia Sophia-.jpg|איה סופיה הקטנה 
Valens Aqueduct-2.jpg|אמת מים ביזנטית
</gallery>

== קישורים חיצוניים ==

* 

קטגוריה:איסטנבול: רבעים
קטגוריה:האימפריה הביזנטית: יישובים
כריש נהרות צפוני

כריש נהרות צפוני (שם מדעי: Glyphis garricki) הוא מין של כריש השוכן במים מתוקים ומים מליחים באזור גינאה החדשה ובצפון אוסטרליה בנהרות הצפוניים של אוסטרליה המערבית והטריטוריה הצפונית. המין התגלה ב-2008 בנהר אליגטור בשטחי הפארק הלאומי קקדו בארץ ארנהם, והוא נתון בסכנת הכחדה בטבע.

כריש זה הוא קרובו של כריש הגנגס והוא בעל קשקשים אפורים כהים, בטן לבנה וחוטם מעוגל ארוך, עיניים קטנות וסנפירי חזה רחבים ובשרניים. הוא מגיע לאורך ממוצע של 2.5 מטרים. נקבת הכריש משריצה עד 9 צאצאים חיים, לרוב בעונה הרטובה.

הכריש התגלה רק במספר נהרות רדודים ובשפכי נהרות כשהבוגרים נודדים לעבר מים מלוחים קרוב לחוף. הכריש הוא אוכל דגים הצד גם במים עכורים בעזרת חישה חשמלית חדה.

הוא נפגע בטבע מזיהום נהרות, דיג מסחרי ואחר וכנראה נותרו רק 250 פרטים ממנו.

==קישורים חיצוניים==

== הערות שוליים ==

קטגוריה:כרישיים
קטגוריה:בעלי חיים שתוארו ב-2008
קטגוריה:דגים אאוריהלינים
כריש שן-חנית

כריש שן-חנית (שם מדעי: Glyphis glyphis) הוא מין של כריש השוכן במים מתוקים ומים מליחים בצפון אוסטרליה ובגינאה החדשה ולעיתים גם נודד לימים הקרובים לנהרות. הכריש התגלה ב-1839 ומצוי כיום בסכנת הכחדה.

==תיאור==
כריש זה מגיע לאורך של 2.6 מטרים והוא בעל קשקשים אפורים כהים ובטן לבנה. הסנפירים בשרניים עם סנפיר גבי גבוה וסנפיר שת נמוך. העיניים קטנות והחוטם מוארך ומעוגל ובעל נחיריים פחוסות ובעלות קפלי עור בולטים. שיני הכריש העליונות משוננות בדומה לכרישים אחרים כשהשיניים התחתונות חדות וארוכות, דומות בצורתם לחנית ומיועדות לתפיסת מזון. הנקבה ממליטה 6 עד 7 צאצאים חיים.

לרוב הכריש חי במי שפכי נהרות או מנגרובים על קרקעית חולית או בוצית ובאזורי גאות חזקה. הבוגרים חיים גם במים מלוחים בחופי אוסטרליה וגינאה החדשה. הם ניזונים בעיקר מדגי גרם ומחסילונים שהם תופסים בשיניהם.

הוא מצוי כיום בסכנת הכחדה עקב אוכלוסייתו הקטנה והפגיעה בבית גידולו.

<gallery>
Speartooth shark melbourne.jpg
Glyphis glyphis daru.jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:בעלי חיים שתוארו ב-1839
קטגוריה:דגים אאוריהלינים
כריש נהרות

כריש נהרות (שם מדעי: Glyphis) הוא סוג של כרישיים החיים במקווי מים מתוקים ומים מליחים ולעיתים גם במי ימים בדרום אסיה, דרום-מזרח אסיה גינאה החדשה וצפון אוסטרליה באזורי הטרופיים.

בעבר סברו שישנם חמישה מינים בסוג זה אך כיום סוברים שקיימים רק שלושה מינים, בעוד שניים נוספים נכחדו.

מינים אלה אפורים בצבעם, בעלי סנפירים בשרניים וסנפיר גבי גבוה והם בעלי שיניים מחודדות דמויות חנית המיועדות לתפוס דגים או חסילונים מקרקעית רדודה. כל המינים נמצאים בסכנת הכחדה עקב דיג והרס בית גידולם.

==מינים==
* כריש הגנגס (Glyphis gangeticus)
* כריש נהרות צפוני (Glyphis garricki)
* כריש שן-חנית (Glyphis glyphis)
* Glyphis hastalis - נכחד
* Glyphis pagoda - נכחד

==קישורים חיצוניים==

קטגוריה:טקסונים שתוארו בידי לואי אגאסי
קטגוריה:כרישיים
קטגוריה:בעלי חיים שתוארו ב-1843
יחסי אינדונזיה–קירגיזסטן

יחסי אינדונזיה–קירגיזסטן הם היחסים הדו-צדדיים בין רפובליקת אינדונזיה לבין קירגיזסטן.

== היסטוריה ==
שתי המדינות כוננו יחסים דיפלומטיים ב-5 באפריל 1993. ב-13 בפברואר 2014 פתחה אינדונזיה קונסוליית כבוד בבישקק. במהלך השנים נחתמו הסכמים שונים בין המדינות. באוקטובר 2016 נפגשה שרת החוץ האינדונזית רטנו מרסודי עם שר החוץ הקירגיזסטני עבדילדייב ארלן בקשוב, והם דנו על הגברת שיתוף הפעולה הבילטרלי בין המדינות.

== יחסים כלכליים ==
בשנת 2015, שווי הסחר בין שתי המדינות הסתכם ב-1.83 מיליון דולר עם עודף לאינדונזיה של 265 אלף דולר. קירגיזסטן היא אחד מהשווקים הפוטנציאליים ליצוא אינדונזי באזור.

== נציגויות דיפלומטיות ==
* אינדונזיה מיוצגת בקירגיזסטן באמצעות שגרירותה בטשקנט, אוזבקיסטן, ובנוסף היא מחזיקה קונסוליית כבוד בבישקק.
* קירגיזסטן מיוצגת באינדונזיה באמצעות שגרירותה בקואלה לומפור, מלזיה.

== קישורים חיצוניים ==

== הערות שוליים ==
Olive (תוכנה)

Olive היא תוכנה חופשית בקוד פתוח וחוצת־פלטפורמות לעריכת וידאו עבור לינוקס, Windows ו־macOS.<ref></ref><ref></ref><ref></ref> נכון לעכשיו, פיתוח התוכנה נמצא במצב אלפא.<ref></ref>

Olive מופצת בכפוף לרישיון GPL גרסה 3. היא נכתבה בשפת התכנות C++ ומשתמשת ב־Qt לממשק המשתמש הגרפי שלה, בספריות FFmpeg לתכונות המולטימדיה שלה, בספריית OpenImageIO, בספריית OpenColorIO לניהול צבע ובמערכת ההידור CMake.<ref></ref>

== היסטוריה ==
גרסה 0.1 של Olive הייתה בפיתוח שנמשך שנה לפני שהיא פורסמה. היוצר המקורי אמר שהתוכנית עצמה הייתה התוכנית הראשונה שפיתח בשפת התכנות C++, ובכלל, מיזם הפיתוח הראשון שלו בקנה מידה גדול. בשל היותו חסר ניסיון, היוצר אומר שנעשו הרבה טעויות בתכנות ובטיפול בווידאו. מאחר שקוד הבסיס של גרסה 0.1 אינו מאפשר תכונות מתוכננות, וצוות הפיתוח ראה כי "קוד הבסיס היה מלא בבעיות שהופכות את התוכנה לבלתי־יציבה", יש לשכתב את התוכנה מהיסוד.

גרסה 0.2 (המוכרת בשם הבלתי־רשמי "השכתוב") מתוכננת לספק את הבסיס היציב לתכונות המתוכננות. אף על פי שגרסה 0.2 לא יצאה עדיין באופן רשמי, ניתן להוריד "גרסאות לֵיליות" (Nightly builds) ולבדוק את התוכנה. מתוכננת גם הוספת תמיכה ב־OpenTimelineIO.

גרסה 0.3 שתצא בעתיד הרחוק מתוכננת לשפר את תכונות ניהול המיזמים באמצעות מתן האפשרות לארגן מראש רק את המטמון של החלקים הנחוצים לקטע וידאו. מתוכנן גם שיפור האינטגרציה בין מיזמים מרובים, מה שהופך את העבודה המשותפת לקלה יותר, וכמו גם מתוכנן שיפור צינור העיבוד (רינדור) לעיבוד רשת כדי לאפשר למספר מחשבים לעבוד יחד ולעבד את אותו המיזם לשמירה מקדימה במטמון ולייצוא.

== ראו גם ==
* Kdenlive
* OpenShot
* Qt
* C++
* Adobe Premiere Pro

==קישורים חיצוניים==

* 

== הערות שוליים ==

קטגוריה:תוכנה חופשית
קטגוריה:תוכנה חוצת פלטפורמות
קטגוריה:תוכנות עריכת וידאו
דיל (חברה)

דיל בע"מ (באנגלית: Deel) היא חברת הזנק ישראלית-אמריקאית המספקת שירות של ניהול העסקת עובדים ופרילאנסרים ברחבי העולם.

==היסטוריה==
דיל הוקמה בשנת 2018 על ידי אלכס בואזיז הישראלי, מנכ"ל החברה, ושואו ואנג הסינית, סמנכ"לית ההכנסות, שנפגשו בעת לימודיהם ב-MIT. החברה מספקת שירות של ניהול העסקת עובדים ופרילאנסרים ברחבי העולם. התוכנה של החברה מטפלת ביצירת חוזי העסקה, ניהול משאבי אנוש, ניהול ההטבות לעובדים, יצירת תלושי שכר ותשלום השכר. החברה פעילה ביותר מ-150 מדינות ומטפלת בתשלומים ביותר מ-120 מטבעות, תוך התאמה לרגולציה מקומית בכל מדינה. לשם כך היא משתפת פעולה עם יותר מ-250 משרדים של עורכי דין ורואי חשבון ברחבי העולם, ומאפשרת להשתמש בה כמעסיק פורמלי (Employer of Record), באמצעות חברות בנות מקומיות, במדינות שבהן למעסיק אין שלוחה משלו (בישראל החברה הבת המקומית היא דיל אי.או.אר ישראל בע"מ). במסגרת עבודה מרחוק שירותי החברה מאפשרים למעסיק לקלוט עובדים בלי קשר למדינה שבה הם נמצאים. מטה החברה שוכן בסן פרנסיסקו ולה כ-400 עובדים (באוקטובר 2021) ברחבי העולם.

באוגוסט 2021 רכשה החברה את Zeitgold, חברת הזנק ישראלית-גרמנית שמספקת שירותי הנהלת חשבונות ממוחשבים לעסקים קטנים, שעד לרכישתה גייסה כ-60 מיליון דולר. 

===גיוסי הון===
בשלב הסיד גייסה החברה ארבעה מיליון דולר. במאי 2020 גייסה החברה 14 מיליון דולר בהובלת קרן . בספטמבר 2020 גייסה החברה 30 מיליון דולר. באפריל 2021 גייסה החברה 156 מיליון דולר לפי הערכת שווי של יותר ממיליארד דולר, ובכך הפכה לחד-קרן. באוקטובר 2021 גייסה החברה 425 מיליון דולר, לפי שווי של 5.5 מיליארד דולר.

==קישורים חיצוניים==
* 

==הערות שוליים==

קטגוריה:חברות שירותי מחשוב
קטגוריה:חברות חד קרן אמריקאיות
משטרת הבונדסטאג

משטרת הבונדסטאג הגרמני (בגרמנית: Polizei beim Deutschen Bundestag) הידוע גם בכינוי "משטרת הפרלמנט" (Parlamentspolizei), הוא כוח משטרה גרמני האחראי על אכיפת החוק ושמירת הסדר במתחם הבונדסטאג - הבית התחתון של הפרלמנט הגרמני. הכוח כפוף לנשיא הבונדסטאג באופן אישי.

==היסטוריה==
מיד עם הקמת מתחם הבונדסטאג בבון ב-1949, הופעלו מספר בלשים אשר היו כפופים לנשיא הבונדסטאג במטרה לשמור על הסדר בדיוני הבית. באפריל 1950 הוחלט להקים כוח גדול יותר בעל סמכויות רשמיות, ולשם כך הוקם "שירות אבטחת הבית" (Hausordnungsdienst). אנשי השירות לבשו בגדים רגילים עם סרט ירוק שעליו נכתב "שירות אבטחת הבית". אנשי השירות היו אחראים על משימות אבטחה ושימשו גם כסדרנים בדיוני הבונדסטאג, אולם שאר הפעולות המשטרתיות בתחומי הבונדסטאג היו באחריותה של המשטרה הפדרלית. ב-31 בדצמבר 1960 עוגנו סמכויותיו של שירות אבטחת הבית ב"חוק השוטרים הפדרליים", וסמכויותיו הורחבו. ב-1969 שונה שמו ל"פיקוח הבית" (Hausinspektion). סמכויות הכוח הורחבו בשנות ה-70 לנוכח פעולות הטרור של סיעת הצבא האדום. ב-1975 הוענקו לו סמכויות לעצור אנשים ולהחרים ראיות.

ב-1989 שינתה נשיאת הבונדסטאג ריטה זיסמוט את שם הכוח באופן רשמי ל"שירות המשטרה וביטחון בבונדסטאג הגרמני". במסגרת שינוי זה, גם הוענקו לכוח כל הסמכויות והזכויות מהן נהנים כוחות המשטרה הרגילים בגרמניה. ב-1994 הועבר הבונדסטאג מבון לברלין ומאז פועלת היחידה שם.

==סמכויות==
היחידה פועלת מתוקף סעיף 40, 2 של חוקת גרמניה, אשר מכפיפה אותה ישירות לנשיא הבונדסטאג. עם זאת, סמכויות היחידה, דרגותיה והמבנה שלה אינם מעוגנים בחוק ונתונים לשיקול דעתו של הנשיא. המשטרה אחראית על הגנת מתחם הבונדסטאג מפני סכנות לשלום הציבור והפרעה לעובדי המתחם במילוי תפקידם. הם אחראים גם על הסדר במהלך דיוני הבונדסטאג. אנשי היחידה אינם לובשים מדים, אולם עונדים תג המזהה אותם כאנשי משטרה.

בניגוד לשאר כוחות המשטרה בגרמניה, לאנשי משטרת הבונדסטאג נאסר להשתתף בחקירות פליליות של הפרקליטות, אלא באישור מפורש מנשיא הבונדסטאג.

==ראו גם==
* משטרת ברלין
* משמר הכנסת

==קישורים חיצוניים==
* 
* [https://www.bundestag.de/polizei מידע באתר הבונדסטאג]
* [https://fragdenstaat.de/anfrage/dienstanweisung-des-bundestagsprasidenten-zur-polizei-des-bundestages/ הנחיות נשיא הבונדסטאג למשטרה]

קטגוריה:בונדסטאג
קטגוריה:גרמניה: ארגונים משטרתיים
פסגת אאולסהד (אנטארקטיקה)

פסגת אאולסהד או פסגת אאולזהד (באנגלית: Owlshead Peak; מילולית: פסגת ראש הינשוף) היא פסגה בחוף המערבי של ארץ גרהאם, בחצי האי האנטארקטי שבאנטארקטיקה.

פסגת אאולסהד ממוקמת 2.8 קילומטרים ממזרח לכף בלו, שבחצי האי סטרשר.

גובהה של פסגת אאולסהד 300 מטרים מעל פני הים; פסגת אאולסהד היא הפסגה ה-5,321 בגובהה באנטארקטיקה.

== היסטוריה ==
=== גילוי ומיפוי הפסגה ===

הפסגה צולמה לראשונה על ידי משלחת הסקר האווירי של שטחי חסות איי פוקלנד (FIDASE), אשר צילמה מהאוויר את אנטארקטיקה בעונת המחקר (הקיץ האנטארקטי) 1956 – 1957.

הפסגה מופתה באופן חלקי על ידי משלחות סקר אל הקרקע מטעם סקר שטחי חסות איי פוקלנד, אשר יצאה מבסיס האי דיטייל בין השנים 1956 – 1959.

=== מקור השם ===

שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

שם הפסגה הוא תיאורי.

לפסגה צורת ראש ינשוף, במבט מכיוון מפרצון קריסטל ומכיוון מפרץ דארבל.

== קישורים חיצוניים ==
* [https://web.archive.org/web/20210602221502/https://geonames.usgs.gov/apex/f?p=gnispq:5:::NO::P5_ANTAR_ID:11247 פסגת אאולסהד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129766 פסגת אאולסהד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10788&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת אאולסהד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/owlshead_peak מחשבון מרחקים - המרחק מפסגת אאולסהד לאתרים סמוכים]
* [https://www.meteoblue.com/en/weather/current/owlshead-peak_antarctica_6622797 מזג אוויר נוכחי עדכני בפסגת אאולסהד (לרבות נתוני שקיעת/זריחת שמש/ירח עדכניים)]
** [https://www.meteoblue.com/en/weather/14-days/owlshead-peak_antarctica_6622797 תחזית מזג אוויר עדכנית ארוכת טווח עבור פסגת אאולסהד]
** [https://www.meteoblue.com/en/weather/historyclimate/weatherarchive/owlshead-peak_antarctica_6622797 נתוני מזג אוויר היסטוריים עבור פסגת אאולסהד]
** [https://www.meteoblue.com/en/weather/archive/yearcomparison/owlshead-peak_antarctica_6622797 סטטיסטיקות מזג אוויר עבור פסגת אאולסהד]

== הערות שוליים ==

אאולסהד
אאולסהד
יחסי אינדונזיה–אלבניה

יחסי אינדונזיה–אלבניה הם יחסי החוץ בין אינדונזיה לאלבניה.

== סקירה כללית ==
בעקבות ניסיון ההפיכה הצבאית וטיהור הקומוניסטים באינדונזיה בשנים 1965–1966, הגיעה קבוצה גדולה של קומוניסטים אינדונזים פרו-סינים לטירנה, והיא הפכה למקום מקלט עבורם.

שתי המדינות כוננו יחסים דיפלומטיים ב-4 במאי 1994. היחסים בין המדינות טובים, אם כי יחסיהם עדיין מוגבלים לתמיכה בארגונים בינלאומיים וביחסי סחר.

== יחסים כלכליים ==
במשך השנים 2012–2016 נרשמה מגמת הסחר הכוללת בין שתי המדינות כחיובית של 2.20%. סך הסחר בין אינדונזיה לאלבניה הראה עלייה משמעותית מאוד של 88.81%, מ-5.66 מיליון דולר ב-2015 ל-10.6 מיליון דולר ב-2016.

== נציגויות דיפלומטיות ==
* אינדונזיה מיוצגת באלבניה באמצעות שגרירותה בסופיה, בולגריה.
* אלבניה מיוצגת באינדונזיה באמצעות שגרירותה בקואלה לומפור, מלזיה.

== הערות שוליים ==
ישנן הצפרדע

ישנן הצפרדע (שם מדעי: Somniosus longus) הוא מין של כריש גדול מהסוג ישנן המצוי במימי האוקיינוס השקט סמוך לחופי יפן, ניו זילנד, סאלס אי גומס ורכס נסקה. מספר הפעמים בהן הישנן נצפה ותועד הוא נמוך מאוד, ואין מידע על מצב השימור הנוכחי שלו.<ref></ref>

אורכם המרבי של הזכרים הוא 110 סנטימטרים, ואורכן של הנקבות הוא 130 סנטימטרים.

בעבר הוא סווג כישנן חדקני, אך סנפיר הגב השני של ישנן הצפרדע ארוך יותר, עינו גדולה יותר ויש לו מספר גבוה יותר של שורות שיניים.<ref></ref>

==קישורים חיצוניים==

==הערות שוליים==

קטגוריה:ישננים
קטגוריה:דגים: טורפי-על
קונטקט (סדרת טלוויזיה, 2021)

קונטקט (ברוסית: Конта́кт) היא מיני-סדרה רוסית, מסוגת דרמה, העוקבת אחר אב שמנסה לשפר את היחסים עם בתו באמצעות הרשתות החברתיות.<ref>[https://www.kino-teatr.ru/kino/news/y2021/8-10/25468/ Павел Майков наладит «Контакт» с дочерью при помощи соцсетей] // Кино-театр.ру, 10 августа 2021</ref> הפרויקט הופק על ידי Good Story Media וחברת ההפקות Sreda.<ref>[https://irkutskmedia.ru/news/1143548/ PREMIER покажет драму «Контакт» о проблемах воспитания детей в эпоху соцсетей] // IrkutskMedia.ru, 10 августа 2021</ref> זו עבודת הבימוי הראשונה של השחקן יבגני סטיצ'קין.<ref>[https://dni.ru/series/2020/10/5/461168.html Воспользовался: Стычкин оставил шокированного Виторгана с пустыми руками] // Дни.ру, 5 октября 2020</ref> פרק הבכורה של הסדרה שודר ב-9 בספטמבר 2021 בשירות הווידאו Premier.<ref>[https://tass.ru/kultura/12095641 Сериал Евгения Стычкина о воспитании детей выйдет в сентябре] // טאס"ס, 10 августа 2021</ref> לאחר מכן הפרק שודר ברשת TNT ב-11 באוקטובר 2021 בשעה 22:00.<ref>[https://teleprogramma.pro/tele/series/1959978-na-tnt-vyydet-serial-o-trudnostyah-obshcheniya-s-detmi-v-epohu-u3418-u3511/ На ТНТ выйдет сериал о трудностях общения с детьми в эпоху соцсетей] // Teleprogramma.pro, 10 августа 2021</ref>

== עלילה ==
אשתו האהובה עוזבת את השוטר גלב ברנשוב. הוא נופל לדיכאון מתמשך ומתחיל להתמכר לאלכוהול. מפקדיו בתגובה שולחים את ברנשוב לעבוד במחלק הנוער במשטרה, שם מתברר שגלב כלל אינו מבין בילדים המודרניים, ובמיוחד לא לגבי בתו יוליה. כדי לשפר איכשהו את היחסים איתה ובמקביל להצליח לשלוט בה, הוא מבקש מאחד המתבגרים האשמים להתיידד איתה באחת הרשתות החברתיות ולתת לו גישה לחשבון.

== שחקנים ודמויות ==

== הפקה ==
הסדרה הוכרזה רשמית לראשונה בהצגת עונת הטלוויזיה 2020/2021 של רשת TNT ב-29 באוקטובר 2020.<ref>[https://tnt-online.ru/news/telekanal-tnt-predstavil-novyy-samyy-silnyy-sezon Телеканал ТНТ представил новый, самый сильный сезон] // ТНТ, 3 ноября 2020</ref> הסדרה צולמה מאוגוסט<ref>[https://www.instagram.com/p/CEeofRZIMB5/ Начало съёмок сериала] // 29 августа 2020</ref> עד דצמבר<ref>[https://www.instagram.com/p/CIgII7XjG1B/ Окончание съёмок] // 7 декабря 2020</ref> 2020, תוך שמירה על כללי הריחוק שהוטלו על רקע מגפת הקורונה ברוסיה. ב-8 ביוני 2021 הוצגה עונת הבכורה של הסדרה באירוע Key Buyers: מהדורה דיגיטלית, שוק מקוון בינלאומי לסרטים, סדרות טלוויזיה, תוכניות טלוויזיה ואנימציה.<ref>[https://rg.ru/2021/06/09/deviat-mezhdunarodnyh-proektov-pretenduiut-na-podderzhku-minkulta-rf.html Девять международных проектов претендуют на поддержку Минкульта РФ] // «רוסיסקאיה גאזטה», 9 июня 2021</ref>

== קישורים חיצוניים ==
* 

* [https://premier.one/show/16526 עמוד סדרה], בשירות הווידאו PREMIER
* [https://sredatv.ru/projects/contact/ עמוד סדרה], באתר חברת "Sreda"

==הערות שוליים==

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות טלוויזיה רוסיות
קטגוריה:מיני-סדרות טלוויזיה
קטגוריה:סרטי התבגרות
קטגוריה:ערוץ THT: תוכניות וסדרות
קטגוריה:משטרת רוסיה בתרבות ובאמנות
ישנן חדקני

ישנן חדקני (שם מדעי: Somniosus rostratus) הוא מין של כריש גדול מהמין ישנן המצוי בצפון האוקיינוס האטלנטי, במערב הים התיכון ובמערב האוקיינוס השקט, סמוך לניו זילנד.<ref></ref>

אורכו מגיע ל-140 סנטימטרים. המין נצפה ותועד לעיתים נדירות מאוד, והוא חי בעומקים של בין 180 ל-2,200 מטרים. הנקבות יולדות בין 8 ל-17 ולדות בכל לידה.

==קישורים חיצוניים==

==הערות שוליים==

קטגוריה:בעלי חיים שתוארו ב-1827
קטגוריה:טקסונים שתוארו בידי אנטואן ריסו
קטגוריה:ישננים
קטגוריה:דגים: טורפי-על
קטגוריה:דגי הים התיכון
קטגוריה:מינים שתוארו ב-1827
מילודרמה (סדרת טלוויזיה)

מילודרמה (ברוסית: Мылодрама) היא סדרת דרמה המשכית רוסית ששודרה ברשת שישי!. העונה הראשונה, הכוללת 9 פרקים, שודרה החל מ-25 עד 28 בפברואר 2019. העונה השנייה, הכוללת 8 פרקים, שודרה החל מ-19 עד 22 בנובמבר 2019.
== עלילה ==
כדי להשיג שליטה מלאה בערוץ הטלוויזיה "TSV", חלק מבעלי המניות מחליטים להכניס למשרת המנהל הכללי את ולדיסלב חסר הניסיון ולהפקיד בידיו צילומי סדרת הדגל. בזכות במאי לא כשיר, הסדרה תתברר כ"אסונית ביותר בתולדות הטלוויזיה", מניות הערוץ יקרסו והקושרים יוכלו לקנות אותן ללא תשלום.

בהתחלה הכל הולך לפי התוכנית של בעלי המניות: מי שלא מבין כלום בהפקת מוצר טלוויזיה, הבוס החדש שוכר את אותו במאי בינוני, צלם, תסריטאי ושחקנים, אבל הסדרה, שנתפסת כפנטזיה מלודרמטית, מתקבלת היטב אצל המבקרים והצופים והקומדיה זוכה להצלחה חסרת תקדים. בינתיים מגיעה העונה השנייה של הסדרה והצוות שוב מתכנס. ולדיסלב מהמם את כולם עם החדשות: הם צריכים להפיק לא רק את העונה השנייה, אלא גם תוכנית אירוח מעולה, סטנדאפ, תוכנית על-טבעית וגם מהדורת חדשות עצמאית.

== ביקורת ==
בשנת 2019 הסדרה התמודדה בטקס פרסי TEFI של האקדמיה הרוסית לטלוויזיה בקטגוריית "קומדיה סדרת המצבים הטלוויזיונית הטובה ביותר", בעוד איליה קוליקוב היה מועמד לפרס "במאי סרט/סדרה טלוויזיה". סרגיי בורונוב, שגילם את ולדיסלב<ref></ref><ref></ref><ref></ref> זכה הפרס "השחקן הטוב ביותר של סרט/סדרה טלוויזיה".

על פי מנוע החיפוש של גוגל, בשנת 2019 מילודרמה נכנסה לרשימת אחת מחמש סדרות הטלוויזיה הרוסיות המובילות לפי סטטיסטיקת החיפוש משתמשי אינטרנט רוסים.<ref></ref>

== קישורים חיצוניים ==
* 

== הערות שוליים ==

קטגוריה:סדרות קומדיה רוסיות
קטגוריה:סדרות טלוויזיה רוסיות שעלו לשידור בשנות ה-2010